ตราครุฑตราครุฑข้อบังคับเจ้าพนักงานจราจรทั่วราชอาณาจักรว่าด้วยการห้ามรถยนต์บรรทุกตั้งแต่ 10 ล้อขึ้นไป และรถบางชนิดเดินในถนนบางสายในเขตกรุงเทพมหานครพ.ศ.2527----------ตามที่ได้มีข้อบังคับเจ้าพนักงามจราจรทั่วราชอาณาจักร ว่าด้วย เรื่องห้ามรถยนต์บรรทุกตั้งแต่ 10ล้อขึ้นไป และรถบางชนิดเดินในเขตกรุงเทพมหานคร ฉบับลงวันที่25 มีนาคม 2525 และข้อบังคับเจ้าพนักงานจราจรทั่วราชอาณาจักร ว่าด้วย เรื่องการผ่อนผันให้รถยนต์บรรทุก 10 ล้อ เดินในถนนบางสายในเขตกรุงเทพมหานครตลอดจนผ่อนผันให้รถยนต์ดังกล่าวเดินในถนนบางสายหรือบางเวลา นั้นโดยที่เป็นการสมควรปรับปรุงเส้นทางการเดินรถที่ควรได้รับการผ่อนผันให้เหมาะสมยิ่งขึ้นเพื่อให้เกิดความสะดวกรวดเร็วในการขนส่งสินค้าของรถยนต์บรรทุกขนาดใหญ่ที่จะเดินทางเข้ากรุงเทพมหานครโดยใช้ถนนทางด่วนเฉลิมมหานคร ไปยังท่าเรือคลองเตยแล้วออกไปยังทุกภาคของประเทศโดยเส้นทางเดิมรวมตลอดถึงการเดินทางจากภาคหนึ่งไปยังอีกภาคหนึ่งโดยไม่ต้องผ่านการจราจรแออัดในกรุงเทพมหานครซึ่งเป็นผลดีในทางเศรษฐกิจตลอดจนเพื่อความสะดวกและปลอดภัยในการจราจรฉะนั้น เจ้าพนักงานจราจรทั่วราชอาณาจักร อาศัยอำนาจตามความในมาตรา 139แห่งพระราชบัญญัติจราจรทางบก พ.ศ. 2522 ออกข้อบังคับไว้ ดังต่อไปนี้ข้อ 1 ข้อบังคับนี้เรียกว่า`ข้อบังคับเจ้าพนักงานจราจรทั่วราชอาณาจักร ว่าด้วยการห้ามรถยนต์บรรทุกตั้งแต่ 10 ล้อขึ้นไปและรถบางชนิดเดินในถนนบางสายในเขตกรุงเทพมหานคร พ.ศ. 2527'ข้อ 2 ให้ยกเลิก2.1ข้อบังคับเจ้าพนักงานจราจรทั่วราชอาณาจักร ว่าด้วย เรื่องห้ามรถยนต์บรรทุกตั้งแต่ 10 ล้อขึ้นไป และรถบางชนิดเดินในเขตกรุงเทพมหานครฉบับลงวันที่ 25 มีนาคม 2525 2.2ข้อบังคับเจ้าพนักงานจราจรทั่วราชอาณาจักร ว่าด้วย เรื่อง การผ่อนผันให้รถยนต์บรรทุก 10 ล้อ เดินในถนนบางสายในเขตกรุงเทพมหานครฉบับลงวันที่ 5 กันยายน 2526ข้อ 3ห้ามรถยนต์บรรทุกต่อไปนี้ยกเว้นรถบรรทุกที่ได้รับหนังสืออนุญาตผ่อนผันจากเจ้าพนักงานจราจร เดินในเขตกรุงเทพมหานครระหว่างเวลา 06.00 - 10.00น.และเวลา 15.00 - 21.00 เว้นวันหยุดราชการ 3.1 รถยนต์บรรทุกที่มีล้อ ตั้งแต่ 10ล้อขึ้นไป 3.2 รถยนต์บรรทุกที่มีเพลา ตั้งแต่ 3เพลาขึ้นไปและรถพ่วงข้อ 4ห้ามรถยนต์บรรทุกต่อไปนี้ยกเว้นรถยนต์บรรทุกที่ได้รับหนังสืออนุญาตผ่อนผันจากเจ้าพนักงานจราจร เดินในเขตกรุงเทพมหานคร ระหว่างเวลา 06.00 - 21.00น. 4.1 รถยนต์บรรทุกของหนักอื่น ๆ เช่นรถยนต์บรรทุก ซุง เสาเข็มข้อ 5ข้อบังคับนี้ไม่ใช้บังคับแก่รถตามข้อ 3.1 , 3.2 และ 4.1ซึ่งเดินในถนนดังต่อไปนี้ 5.1 ถนนวิภาวดีรังสิต ตั้งแต่แยกถนนพหลโยธินถึงทางด่วนเฉลิมมหานคร 5.2 ถนนอาจณรงค์ ตั้งแต่ท่าเรือคลองเตยถึงทางด่วนเฉลิมมหานคร 5.3 ถนนเกษมราษฎร์ ตั้งแต่ท่าเรือคลองเตยถึงทางด่วนเฉลิมมหานคร 5.4 บนทางด่วนเฉลิมมหานครทุกสาย 5.5 ถนนพหลโยธิน ตั้งแต่สุดเขตกรุงเทพมหานครถึงทางแยกถนนรามอินทรา 5.6 ถนนรามอินทรา 5.7 ถนนสุวินทวงศ์ ตั้งแต่ทางแยกถนนรามอินทราถึงสุขเขตกรุงเทพมหานคร 5.8 ถนนแจ้งวัฒนะ ตั้งแต่ทางแยกถนนพหลโยธินถึงสุดเขตกรุงเทพมหานคร 5.9 ถนนงามวงศ์วาน ตั้งแต่ทางแยกถนนพหลโยธินถึงสุดเขตกรุงเทพมหานคร 5.10 ถนนร่มเกล้า ตั้งแต่ทางแยกถนนรามอินทราถึงทางแยกถนนอ่อนนุช 5.11 ถนนอ่อนนุช ตั้งแต่ถนนทางแยกถนนร่มเกล้าถึงทางแยกถนนลาดกระบังอ่อนนุช 5.12 ถนนลาดกระบังอ่อนนุช ตั้งแต่ทางแยกถนนอ่อนนุชถึงสุดเขตกรุงเทพมหานคร 5.13 ถนนบางนา - ตราดตั้งแต่ทางแยกถนนสุขุมวิท ถึงสุขเขตกรุงเทพมหานคร 5.14 ถนนสุขุมวิท ตั้งแต่ทางแยกถนนบางนา -ตราด ถึงสุดเขตกรุงเทพมหานคร 5.15 ถนนธนบุรี - ปากท่อตั้งแต่ทางแยกถนนสุขสวัสดิ์ ถึงสุดเขตกรุงเทพมหานคร 5.16 ถนนสุขสวัสดิ์ ตั้งแต่สะพานข้ามคลองดาวคนอง ถึงสุดเขตกรุงเทพมหานคร 5.17 ถนนสมเด็จพระเจ้าตากสินตั้งแต่ทางแยกถนนมไหศวรรย์ ถึงสะพานข้ามคลองดาวคนอง 5.18 ถนนมไหศวรรย์ตั้งแต่ทางแยกถนนสมเด็จพระเจ้าตากสิน ถึงทางแยกถนนเจริญกรุง 5.19 สะพานกรุงเทพ 5.20 ถนนรัชดาภิเษก (ช่วยถนนเลียบเจ้าพระยา)ตั้งแต่ทางแยกถนนเจริญกรุง ถึงทางด่วนเฉลิมมหานคร 5.21 ทางหลวงสายเอเซียสายที่ 2ตั้งแต่ทางแยกถนนบางกอกน้อย - นครไชยศรี ถึงสุดเขตกรุงเทพมหานคร 5.22 ถนนบางกอกน้อย - นครไชยศรีตั้งแต่ทางแยกทางหลวงสายเอเซียสายที่ 2 ถึงสุดเขตกรุงเทพมหานคร 5.23 ถนนพุทธมณฑลสายที่ 2ตั้งแต่ทางแยกถนนบางกอกน้อย - นครไชยศรี ถึงทางแยกถนนเพชรเกษม 5.24 ถนนเพชรเกษมขาออกตั้งแต่ทางแยกถนนจรัญสนิทวงศ์ ถึงสุดเขตกรุงเทพมหานครข้อ 6ห้ามจอดรถยนต์บรรทุกตามข้อ 3 และข้อ 4 ในถนนทุกสายตามข้อ 5 ตลอดเวลาข้อ 7 ให้ใช้ข้อบังคับนี้ตั้งแต่บัดนี้เป็นต้นไปประกาศ ณ วันที่ 7 ธันวาคม พ.ศ. 2527พลตำรวจเอก ณรงค์ มหานนท์เจ้าพนักงานจราจรทั่วราชอาณาจักร